
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 911 

7 Ιουνίου 2007 


ΑΠΟΦΑΣΕΙ Σ 

Αριθμ. οικ. 111416/1509 (1) 

Τροποποίηση των άρθρων 2, 3, 4, 6, 7 και 8 της υπ’ 
αριθμ. 107900/16.3.2001 (ΦΕΚ 599/Β721.5.2001) κοινής 
υπουργικής απόφασης των Υπουργών Εσωτερικών, 
Δημόσιας Διοίκησης και Αποκέντρωσης, Οικονομίας 
και Οικονομικών και Απασχόλησης και Κοινωνικής 
Προστασίας για τη Σύσταση και Λειτουργία Ειδικών 
Υπηρεσιών «ΣΥΝΤΟΝΙΣΜΟΥ ΚΑΙ ΠΑΡΑΚΟΛΟΥΘΗΣΗΣ 
ΔΡΑΣΕΩΝ ΕΥΡΩΠΑΪΚΟΥ ΚΟΙΝΩΝΙΚΟΥ ΤΑΜΕΙΟΥ» και 
«ΕΦΑΡΜΟΓΗΣ ΣΥΓΧΡΗΜΑΤΟΔΟΤΟΥΜΕΝΩΝ ΕΝΕΡΓΕΙ¬ 
ΩΝ ΑΠΟ ΤΟ ΕΥΡΩΠΑΪΚΟ ΚΟΙΝΩΝΙΚΟ ΤΑΜΕΙΟ», όπως 
αυτή έχει τροποποιηθεί και ισχύει. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ - ΟΙΚΟΝΟΜΙΑΣ 
ΚΑΙ ΟΙΚΟΝΟΜΙΚΩΝ - ΑΠΑΣΧΟΛΗΣΗΣ 
ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις του άρθρου 3 του ν. 2874/2000 (ΦΕΚ 
286/Α729.12.2000) «Προώθηση στην απασχόληση και 
άλλες διατάξεις». 

2. Τις διατάξεις του άρθρου 7 του ν. 2860/2000 (ΦΕΚ 
251/Α714.11.2000) «Διαχείριση, Παρακολούθηση και έλεγ¬ 
χος του Κοινοτικού Πλαισίου Στήριξης και άλλες δια¬ 
τάξεις», όπως ισχύει. 

3. Τις διατάξεις του π.δ. 63/2005 (ΦΕΚ 98/Α722.4.2005) 
«Κωδικοποίηση της νομοθεσίας για την Κυβέρνηση και 
τα Κυβερνητικά όργανα». 

4. Τις διατάξεις του π.δ. 178/2000 (ΦΕΚ 165/Α714.7.2000) 
«Οργανισμός του Υπουργείου Εθνικής Οικονομίας». 

5. Τις διατάξεις του π.δ. 81/20.3.2002 (ΦΕΚ 57/ 
Α721.3.2002) «Συγχώνευση των Υπουργείων Εθνικής Οι¬ 
κονομίας και Οικονομικών στο Υπουργείο Οικονομίας 
και Οικονομικών». 

6. Τις διατάξεις του π.δ. 368/1989 (ΦΕΚ 163/Α') «Ορ¬ 
γανισμός Υπουργείου Εργασίας», όπως τροποποιήθηκε 
και ισχύει. 

7. Την υπ’ αριθμ. ΔΙΔΚ/Φ1/2/6139/23.4.2004 (ΦΕΚ 527/Β') 
κοινή απόφαση του Πρωθυπουργού και του Υπουργού 
Εσωτερικών, Δημόσιας Διοίκησης και Αποκέντρωσης 
«Ανάθεση αρμοδιοτήτων στους Υφυπουργούς Εσωτερι¬ 
κών, Δημόσιας Διοίκησης και Αποκέντρωσης», όπως τρο¬ 


ποποιήθηκε με την όμοιά της υπ’ αριθμ. 17398/13.9.2005 
(ΦΕΚ 1284/Β). 

8. Την υπ’ αριθμ. 37930/ΔΙΟΕ1264/14.10.2005 (ΦΕΚ 1432/ 
Β') κοινή απόφαση του Πρωθυπουργού και Υπουργού 
Οικονομίας και Οικονομικών «Καθορισμός αρμοδιοτήτων 
των Υφυπουργών Οικονομίας και Οικονομικών», όπως 
τροποποιήθηκε με την υπ’ αριθμ. 5733/ΔΙΟΕ/179/9.2.2006 
(ΦΕΚ 204/Β') όμοια απόφαση, και ισχύει. 

9. Τον υπ’ αριθμ. 1083/2006 Κανονισμό του Συμβουλίου 
της 11ης Ιουλίου 2006 «περί καθορισμού γενικών δια¬ 
τάξεων για το Ευρωπαϊκό Ταμείο Περιφερειακής Ανά¬ 
πτυξης, το Ευρωπαϊκό κοινωνικό Ταμείο και το Ταμείο 
Συνοχής και την κατάργηση του κανονισμού (ΕΚ) αριθ. 
1260/1999». 

10. Τον υπ’ αριθμ. 1081/2006 Κανονισμό του Ευρωπαϊ¬ 
κού Κοινοβουλίου και του Συμβουλίου της 5ης Ιουλίου 
2006 «για το Ευρωπαϊκό Κοινωνικό Ταμείο και την κα¬ 
τάργηση του κανονισμού (ΕΚ) αριθμ. 1784/1999». 

11. Την υπ’ αριθμ. Ε (2000)3405/28.11.2000 απόφαση της 
Επιτροπής των Ευρωπαϊκών Κοινοτήτων που αφορά 
την έγκριση του Κοινοτικού Πλαισίου Στήριξης 2000- 
2006 για τις κοινοτικές διαρθρωτικές παρεμβάσεις στις 
περιφέρειες που υπάγονται στο στόχο αριθμ. 1 στην 
Ελλάδα. 

12. Τις Αποφάσεις της Ε.Ε. με τις οποίες εγκρίθηκαν τα 
Επιχειρησιακά Προγράμματα του Κ.Π.Σ. 2000-2006, που 
εμπεριέχουν πόρους ΕΚΤ και τα αντίστοιχα Συμπληρώ¬ 
ματα Προγραμματισμού τους, καθώς και τις αποφάσεις 
των Επιτροπών Παρακολούθησής τους. 

13. Την υπ’ αριθμ. 107900/16.3.2001 (ΦΕΚ 599/Β721.5.2001) 
κοινή υπουργική απόφαση για τη «Σύσταση και Λειτουργία 
Ειδικών Υπηρεσιών «ΣΥΝΤΟΝΙΣΜΟΥ ΚΑΙ ΠΑΡΑΚΟΛΟΥΘΗ¬ 
ΣΗΣ ΔΡΑΣΕΩΝ ΕΥΡΩΠΑΪΚΟΥ ΚΟΙΝΩΝΙΚΟΥ ΤΑΜΕΙΟΥ» και 
«ΕΦΑΡΜΟΓΗΣ ΣΥΓΧΡΗΜ ΑΤ ΟΔΟΤ ΟΥΜΕΝΩΝ ΕΝΕΡΓΕΙΩΝ 
ΑΠΟ ΤΟ ΕΥΡΩΠΑΪΚΟ ΚΟΙΝΩΝΙΚΟ ΤΑΜΕΙΟ», όπως έχει 
τροποποιηθεί αρχικά με την υπ’ αριθμ. 113388/30.7.2002 
(ΦΕΚ 1029/Β77.8.2002), στη συνέχεια με την υπ’ αριθμ. 
190619/13.11.2003 (ΦΕΚ 1700/Β719.12.2003), στη συνέχεια 
με την υπ’ αριθμ. 180146/14.7.2005 (ΦΕΚ 1033/Β721.7.2005) 
και τέλος με την υπ’ αριθμ. 113219/12.10.2006 (ΦΕΚ 1545/ 
Β720.10.2006) κοινές υπουργικές αποφάσεις. 

14. Τις τρέχουσες και επιτακτικές ανάγκες αναδι¬ 
άρθρωσης και στελέχωσης της Ειδικής Υπηρεσίας 
«ΣΥΝΤΟΝΙΣΜΟΥ ΚΑΙ ΠΑΡΑΚΟΛΟΥΘΗΣΗΣ ΔΡΑΣΕΩΝ 
ΕΥΡΩΠΑΪΚΟΥ ΚΟΙΝΩΝΙΚΟΥ ΤΑΜΕΙΟΥ» καθώς και την 

ανάγκη αναδιάρθρωσης των αρμοδιοτήτων της Ειδι¬ 
κής Υπηρεσίας «ΕΦΑΡΜΟΓΗΣ ΣΥΓΧΡΗΜΑΤΟΔΟΤΟΥ- 
ΜΕΝΩΝ ΕΝΕΡΓΕΙΩΝ ΑΠΟ ΤΟ ΕΥΡΩΠΑΪΚΟ ΚΟΙΝΩΝΙΚΟ 
ΤΑΜΕΙΟ», κυρίως σχετικά με την υλοποίηση έργων του 
Ε.Π. «ΑΠΑΣΧΟΛΗΣΗ ΚΑΙ ΕΠΑΓΓΕΛΜΑΤΙΚΗ ΚΑΤΑΡΤΙΣΗ», 
για τα οποία η εν λόγω Υπηρεσία έχει οριστεί Τελικός 
Δικαιούχος. 

15. Το γεγονός ότι από την παρούσα απόφαση προκα- 
λείται α) αναφορικά με την Ειδική Υπηρεσία Συντονισμού 
και Παρακολούθησης Δράσεων Ευρωπαϊκού Κοινωνικού 
Ταμείου, ετήσια δαπάνη ύψους περίπου σαράντα χιλι¬ 
άδων ευρώ (40.000€) σε βάρος του προϋπολογισμού 
του προγράμματος Δημοσίων Επενδύσεων (Π.Δ.Ε.) ή 
ενδεχόμενη ετήσια δαπάνη σε βάρος του προϋπολογι¬ 
σμού της Μ.Ο.Δ. Α.Ε. ύψους εκατόν δεκαπέντε χιλιάδων 
ευρώ (115.000 €) περίπου, στην περίπτωση που οι νέες 
θέσεις κατηγορίας ΠΕ και ΤΕ καλυφθούν με πρόσληψη 
υπαλλήλων και β) αναφορικά με την Ειδική Υπηρεσία 
Εφαρμογής Συγχρηματοδοτούμενων Ενεργειών από το 
ΕΚΤ, ετήσια δαπάνη ύψους εβδομήντα πέντε χιλιάδων 
ευρώ (75.000€) περίπου σε βάρος του προϋπολογισμού 
του προγράμματος Δημοσίων Επενδύσεων (Π.Δ.Ε.) ή 
ενδεχόμενη ετήσια δαπάνη σε βάρος του προϋπολογι¬ 
σμού της Μ.Ο.Δ. Α.Ε., ύψους τριακοσίων είκοσι χιλιάδων 
ευρώ (320.000€) στην περίπτωση που οι νέες θέσεις 
καλυφθούν με πρόσληψη υπαλλήλων, αποφασίζουμε: 

1. Την τροποποίηση των άρθρων 2, 3, 4, 6, 7 και 8 της 
υπ’ αριθμ. 107900/16.3.2001 (ΦΕΚ 599/Β721.5.2001) κοινής 
υπουργικής απόφασης των Υπουργών Εσωτερικών, Δη¬ 
μόσιας Διοίκησης και Αποκέντρωσης, Οικονομίας και 
Οικονομικών και Απασχόλησης και Κοινωνικής Προστα¬ 
σίας για τη Σύσταση και Λειτουργία Ειδικών Υπηρεσι¬ 
ών «ΣΥΝΤΟΝΙΣΜΟΥ ΚΑΙ ΠΑΡΑΚΟΛΟΥΘΗΣΗΣ ΔΡΑΣΕΩΝ 
ΕΥΡΩΠΑΪΚΟΥ ΚΟΙΝΩΝΙΚΟΥ ΤΑΜΕΙΟΥ» και «ΕΦΑΡΜΟΓΗΣ 
ΣΥΓΧΡΗΜΑΤΟΔΟΤΟΥΜΕΝΩΝ ΕΝΕΡΓΕΙΩΝ ΑΠΟ ΤΟ ΕΥ¬ 
ΡΩΠΑΪΚΟ ΚΟΙΝΩΝΙΚΟ ΤΑΜΕΙΟ», όπως αυτή έχει τροπο¬ 
ποιηθεί και ισχύει, τα οποία διαμορφώνονται ως εξής: 

Αρθρο 2 

Διάρθρωση της Ειδικής Υπηρεσίας Συντονισμού και 

Παρακολούθησης Δράσεων Ευρωπαϊκού Κοινωνικού 
Τ αμείου 

Η Ειδική Υπηρεσία Συντονισμού και Παρακολούθησης 
Δράσεων ΕΚΤ διαρθρώνεται σε πέντε (5) Μονάδες: 

Μονάδα Α: Συντονισμού και Παρακολούθησης Δράσε¬ 
ων Περιφερειακών Επιχειρησιακών Προγραμμάτων. 

Μονάδα Β: Αξιολόγησης των παρεμβάσεων του Ευ¬ 
ρωπαϊκού Κοινωνικού Ταμείου. 

Μονάδα Γ: Συντονισμού και Παρακολούθησης Δρά¬ 
σεων Τομεακών Επιχειρησιακών Προγραμμάτων και 
ολοκλήρωσης δράσεων Α' και Β' Κ.Π.Σ. 

Μονάδα Δ: Πληροφόρησης και Δημοσιότητας των πα¬ 
ρεμβάσεων του Ευρωπαϊκού Κοινωνικού Ταμείου. 

Μονάδα Ε: Οργάνωσης και Πληροφορικής. 

Άρθρο 3 

Αρμοδιότητες της Ειδικής Υπηρεσίας Συντονισμού και 

Παρακολούθησης Δράσεων Ευρωπαϊκού Κοινωνικού 
Ταμείου 

Μονάδα Α: Συντονισμού και Παρακολούθησης Δράσε¬ 
ων Περιφερειακών Επιχειρησιακών Προγραμμάτων 

1. Μεριμνά ώστε οι δράσεις ΕΚΤ που εμπεριέχονται 


στα Περιφερειακά Επιχειρησιακά Προγράμματα να 
ανταποκρίνονται και να υποστηρίζουν τους τομείς πο¬ 
λιτικής του Ευρωπαϊκού Κοινωνικού Ταμείου (ΕΚΤ), την 
Ευρωπαϊκή Στρατηγική για την Απασχόληση (ΕΣΑ), το 
Εθνικό Μεταρρυθμιστικό Πρόγραμμα (ΕΜΠ), το Εθνικό 
Σχέδιο Δράσης για την Κοινωνική Ενσωμάτωση (ΕΣΔΕΝ) 
και τους στόχους του Γ' Κ.Π.Σ. και των επόμενων προ¬ 
γραμματικών περιόδων, σχετικά με την ανάπτυξη των 
ανθρωπίνων πόρων. Για το σκοπό αυτό συνεργάζεται 
με τις Μονάδες Β', Γ' και Δ'. 

2. Παρακολουθεί την πορεία σχεδιασμού και υλοποί¬ 
ησης των δράσεων ΕΚΤ που εμπεριέχονται στα Περι¬ 
φερειακά Επιχειρησιακά Προγράμματα, προκειμένου 
να επιτυγχάνεται ο συντονισμός των παρεμβάσεων σε 
σχέση και με τις οριζόντιες προτεραιότητες του ΕΚΤ, 
η αποφυγή παραλείψεων και επικαλύψεων, καθώς και 
η αποτελεσματικότερη αξιοποίηση πόρων ΕΚΤ. Για το 
σκοπό αυτό συνεργάζεται με τις Μονάδες Β', Γ' και 
Δ'. 

3. Επεξεργάζεται και αναλύει τα ποιοτικά και ποσοτικά 
δεδομένα από τη διαχείριση και υλοποίηση των δράσε¬ 
ων ΕΚΤ που εμπεριέχονται στα Περιφερειακά Επιχειρη¬ 
σιακά Προγράμματα, διαθέτει τα αποτελέσματα στην 
Υποεπιτροπή Ανθρωπίνων Πόρων και στη Διαχειριστική 
Αρχή του Κ.Π.Σ. και εισηγείται τροποποιήσεις και βελτι¬ 
ώσεις των πολιτικών, ως και της εφαρμογής τους, όπου 
κρίνεται απαραίτητο. 

4. Αναλύει, επεξεργάζεται και διαθέτει στις Ειδικές 
Υπηρεσίες Διαχείρισης των Περιφερειακών Επιχειρησι¬ 
ακών Προγραμμάτων, που χειρίζονται δράσεις συγχρη- 
ματοδοτούμενες από το ΕΚΤ, κατευθυντήριες γραμμές 
της Ευρωπαϊκής Στρατηγικής για την Απασχόληση και 
για την Κοινωνική'Ενταξη, αποφάσεις, κανονισμούς κ.ο.κ. 
της Ευρωπαϊκής Επιτροπής και του Υπουργείου Απα¬ 
σχόλησης και Κοινωνικής Προστασίας, με στόχο την 
ομοιογενή αντιμετώπιση της σχεδίασης και υλοποίησης 
δράσεων ΕΚΤ. Γ ια το σκοπό αυτό μεριμνά για την έκδο¬ 
ση και τη διάθεση Οδηγιών, τυποποιημένων διαδικασιών, 
Οδηγών για την εκπόνηση Συστημάτων Διαχείρισης, 
Οδηγών υλοποίησης δράσεων ΕΚΤ, ορολογιών, οριζό¬ 
ντιων εργαλείων ΕΚΤ και τυποποιημένων εντύπων. Γ ια 
όλα τα ανωτέρω και όπου απαιτείται συνεργάζεται με 
τη Διαχειριστική Αρχή του Κ.Π.Σ. 

5. Συγκεντρώνει υλικό παρεμβάσεων ΕΚΤ από την 
Ελλάδα και από άλλες χώρες της Ευρωπαϊκής Ένωσης 
και το διαθέτει σε επεξεργασμένη και προσαρμοσμένη 
μορφή στις Ειδικές Υπηρεσίες Διαχείρισης των Περι¬ 
φερειακών Επιχειρησιακών Προγραμμάτων. 

6. Παρακολουθεί την υλοποίηση των δράσεων ΕΚΤ, 
οι οποίες αφορούν στα Περιφερειακά Επιχειρησιακά 
Προγράμματα μέσα από τα δεδομένα του Ολοκληρω¬ 
μένου Πληροφορικού Συστήματος «Εργόραμα», καθώς 
και άλλων πληροφορικών συστημάτων, τούς δείκτες 
εκροών, αποτελεσμάτων και επιπτώσεων, καθώς και 
τα χρηματοοικονομικά στοιχεία με στόχο την έγκαι¬ 
ρη και τεκμηριωμένη ενημέρωση προς τις εθνικές και 
ευρωπαϊκές αρχές σχετικά με την πορεία εφαρμογής 
των πολιτικών απασχόλησης και της κοινωνικής έντα¬ 
ξης. Για το σκοπό αυτό συνεργάζεται με τη Μονάδα Β' 
καθώς και με τις υπηρεσίες της Διαχειριστικής Αρχής 
του Κ.Π.Σ. και των Ειδικών Υπηρεσιών Διαχείρισης των 
Περιφερειακών Επιχειρησιακών Προγραμμάτων. 

7. Εισηγείται και προετοιμάζει τις απαραίτητες νομο¬ 
θετικές ρυθμίσεις που αφορούν σε θέματα αρμοδιότη¬ 
τας της και σχετίζονται με τις παρεμβάσεις του ΕΚΤ 
στην Ελλάδα. 

8. Συνεργάζεται με τις Υπηρεσίες της Ε.Ε., τη Δια¬ 
χειριστική Αρχή του Κ.Π.Σ., την Αρχή Πληρωμής, τις 
Ειδικές Υπηρεσίες Διαχείρισης των Ε.Π., το ΕΚΕΠΙΣ και 
εθνικούς φορείς για όλα τα ζητήματα που αφορούν 
δράσεις ΕΚΤ. 

9. Γνωμοδοτεί για όλες τις προς ένταξη προτάσεις 
στα Περιφερειακά Επιχειρησιακά Προγράμματα και την 
Κοινοτική Πρωτοβουλία ΕρυαΙ που συγχρηματοδοτού- 
νται από το ΕΚΤ σύμφωνα με το άρθρο 5 παρ. 2 του 
ν. 2860/2000. 

10. Παρέχει στη Διαχειριστική Αρχή του Κ.Π.Σ. και 
για τις ανάγκες παρακολούθησης και συντονισμού της 
εφαρμογής του Κ.Π.Σ., το διαθέσιμο υλικό που συγκε¬ 
ντρώνει και επεξεργάζεται. 

11. Παρακολουθεί και όπου απαιτείται συντονίζει τις 
δράσεις που εμπεριέχονται στις Κοινοτικές Πρωτοβου¬ 
λίες, τις δράσεις του άρθρου 6 του Κανονισμού του Ευ¬ 
ρωπαϊκού Κοινωνικού Ταμείου, καθώς και τις δράσεις που 
χρηματοδοτούνται από τη Γ.Δ. Απασχόλησης της Ε.Ε. 

Μονάδα Β: Αξιολόγησης των παρεμβάσεων του ΕΚΤ 

1. Συνεργάζεται με τις αρμόδιες υπηρεσίες της Ε.Ε., τη 
Διαχειριστική Αρχή του Κ.Π.Σ. και τις Ειδικές Υπηρεσίες 
Διαχείρισης των Επιχειρησιακών Προγραμμάτων για την 
έκδοση οδηγιών αξιολόγησης επί διαδικασιών, συστημά¬ 
των και δεικτών παρακολούθησης και αξιολόγησης των 
δράσεων του Ευρωπαϊκού Κοινωνικού Ταμείου. 

2. Συνεργάζεται με τη Διαχειριστική Αρχή του Κ.Π.Σ., 
η οποία έχει την ευθύνη για τη διενέργεια των αξιολο¬ 
γήσεων του Κ.Π.Σ. και με τις Ειδικές Υπηρεσίες Διαχεί¬ 
ρισης των Επιχειρησιακών Προγραμμάτων, σχετικά με 
τον προσδιορισμό των προδιαγραφών προκήρυξης, με 
την οργάνωση, το συντονισμό και την παρακολούθηση 
των Συμβούλων Αξιολόγησης που αναλαμβάνουν την 
εκπόνηση των αντίστοιχων αξιολογήσεων (ενδιάμεσων 
και οχ ροεί). Η συνεργασία αυτή αφορά στην αξιολόγηση 
δράσεων ΕΚΤ και στοχεύει στην ομοιογένεια των αξι- 
ολογητικών στοιχείων και την εξειδικευμένη οριζόντια 
προσέγγισή τους. 

3. Συγκεντρώνει και επεξεργάζεται τα αξιολογητικά 
στοιχεία από τους Συμβούλους Αξιολόγησης των Επι¬ 
χειρησιακών Προγραμμάτων. 

4. Μεριμνά για την εκπόνηση θεματικών αξιολογήσεων 
σύμφωνα με τις οριζόντιες προτεραιότητες του ΕΚΤ 
και του Κ.Π.Σ. 

5. Συνεργάζεται με τις αρμόδιες εθνικές αρχές και τη 
Διαχειριστική Αρχή του Κ.Π.Σ. για τη διαμόρφωση των 
κατάλληλων δεικτών σε ότι αφορά στην αξιολόγηση 
των επιπτώσεων όλων των μέτρων του Γ' Κ.Π.Σ. καθώς 
και των επόμενων προγραμματικών περιόδων, σε σχέση 
με τη διάσταση της ισότητας των φύλων και άλλων 
οριζόντιων θεμάτων. 

6. Συγκεντρώνει στοιχεία από τις αξιολογήσεις των 
αποτελεσμάτων των ελέγχων σε δράσεις ΕΚΤ με στόχο 
τον εντοπισμό προβλημάτων και την εισήγηση μεθόδων 
ποιοτικής βελτίωσης. 

7. Εισηγείται και προετοιμάζει τις απαραίτητες νομο¬ 
θετικές ρυθμίσεις που αφορούν σε θέματα αρμοδιότη- 
τάς της και σχετίζονται με τις παρεμβάσεις του ΕΚΤ 
στην Ελλάδα. 


8. Εισηγείται στις Ειδικές Υπηρεσίες Διαχείρισης τη 
συμπλήρωση ή διόρθωση των Συμπληρωμάτων Προ¬ 
γραμματισμού των Επιχειρησιακών Προγραμμάτων που 
περιέχουν δράσεις ΕΚΤ, αναφορικά με τους δείκτες 
εκροών, αποτελέσματος και επιπτώσεων. 

9. Διαθέτει τα αποτελέσματα των αξιολογήσεων στην 
Υποεπιτροπή Ανθρώπινων Πόρων. 

Μονάδα Γ: Συντονισμού και Παρακολούθησης Δρά¬ 
σεων Τομεακών Επιχειρησιακών Προγραμμάτων και 
ολοκλήρωσης δράσεων Α' και Β' Κ.Π.Σ. 

1. Μεριμνά ώστε οι δράσεις ΕΚΤ που εμπεριέχονται 
στα Τομεακά Επιχειρησιακά Προγράμματα να ανταπο- 
κρίνονται και να υποστηρίζουν τους τομείς πολιτικής 
του Ευρωπαϊκού Κοινωνικού Ταμείου (ΕΚΤ), την Ευρω¬ 
παϊκή Στρατηγική για την Απασχόληση (ΕΣΑ), το Εθνικό 
Μεταρρυθμιστικό Πρόγραμμα (ΕΜΠ), το Εθνικό Σχέδιο 
Δράσης για την Κοινωνική Ενσωμάτωση (ΕΣΔΕΝ) και 
τους στόχους του Γ' Κ.Π.Σ. και των επόμενων προγραμ¬ 
ματικών περιόδων, σχετικά με την ανάπτυξη των αν¬ 
θρωπίνων πόρων. Για το σκοπό αυτό συνεργάζεται με 
τις Μονάδες Α', Β' και Δ'. 

2. Παρακολουθεί την πορεία σχεδιασμού και υλοποίη¬ 
σης των δράσεων ΕΚΤ που εμπεριέχονται στα Τομεακά 
Επιχειρησιακά Προγράμματα προκειμένου να επιτυγχά¬ 
νεται ο συντονισμός των παρεμβάσεων σε σχέση και 
με τις οριζόντιες προτεραιότητες του ΕΚΤ, η αποφυγή 
παραλείψεων και επικαλύψεων, καθώς και η αποτελε¬ 
σματικότερη αξιοποίηση πόρων ΕΚΤ. Γ ια το σκοπό αυτό 
συνεργάζεται με τις Μονάδες Α', Β' και Δ'. 

3. Επεξεργάζεται και αναλύει τα ποιοτικά και ποσοτικά 
δεδομένα από τη διαχείριση και υλοποίηση των δράσε¬ 
ων ΕΚΤ που εμπεριέχονται στα Τομεακά Επιχειρησιακά 
Προγράμματα, διαθέτει τα αποτελέσματα στην Υποεπι¬ 
τροπή Ανθρωπίνων Πόρων και στην Διαχειριστική Αρχή 
του Κ.Π.Σ. και εισηγείται τροποποιήσεις και βελτιώσεις 
των πολιτικών, ως και της εφαρμογής τους, όπου κρί- 
νεται απαραίτητο. 

4. Αναλύει, επεξεργάζεται και διαθέτει στις Ειδικές 
Υπηρεσίες Διαχείρισης των Τομεακών Επιχειρησιακών 
Προγραμμάτων, που χειρίζονται δράσεις συγχρηματο- 
δοτούμενες από το ΕΚΤ, κατευθυντήριες γραμμές της 
Ευρωπαϊκής Στρατηγικής για την Απασχόληση και για 
την Κοινωνική Ένταξη, αποφάσεις, κανονισμούς κ.ο.κ. 
της Ευρωπαϊκής Επιτροπής και του Υπουργείου Απα¬ 
σχόλησης και Κοινωνικής Προστασίας, με στόχο την 
ομοιογενή αντιμετώπιση της σχεδίασης και υλοποίησης 
δράσεων ΕΚΤ. Γ ια το σκοπό αυτό μεριμνά για την έκδο¬ 
ση και τη διάθεση Οδηγιών, τυποποιημένων διαδικασιών, 
Οδηγών για την εκπόνηση Συστημάτων Διαχείρισης, 
Οδηγών υλοποίησης δράσεων ΕΚΤ, ορολογιών, οριζό¬ 
ντιων εργαλείων ΕΚΤ και τυποποιημένων εντύπων. Γ ια 
όλα τα ανωτέρω και όπου απαιτείται συνεργάζεται με 
τη Διαχειριστική Αρχή του Κ.Π.Σ. 

5. Συγκεντρώνει υλικό παρεμβάσεων ΕΚΤ από την 
Ελλάδα και από άλλες χώρες της Ευρωπαϊκής Ένωσης 
και το διαθέτει σε επεξεργασμένη και προσαρμοσμένη 
μορφή στις Ειδικές Υπηρεσίες Διαχείρισης των Τομεα¬ 
κών Επιχειρησιακών Προγραμμάτων. 

6. Παρακολουθεί την υλοποίηση των δράσεων ΕΚΤ, 
οι οποίες αφορούν στα Τομεακά Επιχειρησιακά Προ¬ 
γράμματα, μέσα από τα δεδομένα του Ολοκληρωμέ¬ 
νου Πληροφορικού Συστήματος «Εργόραμα» καθώς 
και άλλων πληροφορικών συστημάτων, τους δείκτες 

εκροών, αποτελεσμάτων και επιπτώσεων, καθώς και τα 
χρηματοοικονομικά στοιχεία με στόχο την έγκαιρη και 
τεκμηριωμένη ενημέρωση προς τις εθνικές και ευρω¬ 
παϊκές αρχές σχετικά με την πορεία εφαρμογής των 
πολιτικών απασχόλησης και της κοινωνικής ένταξης. Για 
το σκοπό αυτό συνεργάζεται με τη Μονάδα Β', καθώς 
και με τις υπηρεσίες της Διαχειριστικής Αρχής του ΚΠΣ 
και των Ειδικών Υπηρεσιών Διαχείρισης των Τομεακών 
Επιχειρησιακών Προγραμμάτων. 

7. Εισηγείται και προετοιμάζει τις απαραίτητες νομο¬ 
θετικές ρυθμίσεις που αφορούν σε θέματα αρμοδιότη- 
τάς της και σχετίζονται με τις παρεμβάσεις του ΕΚΤ 
στην Ελλάδα. 

8. Συνεργάζεται με τις Υπηρεσίες της Ε.Ε., τη Δια¬ 
χειριστική Αρχή του Κ.Π.Σ., την Αρχή Πληρωμής, τις 
Ειδικές Υπηρεσίες Διαχείρισης των Ε.Π., το ΕΚΕΠΙΣ και 
εθνικούς φορείς για όλα τα ζητήματα που αφορούν 
δράσεις ΕΚΤ. 

9. Γνωμοδοτεί για όλες τις προς ένταξη προτάσεις 
στα Τομεακά Επιχειρησιακά Προγράμματα που συγ- 
χρηματοδοτούνται από το ΕΚΤ σύμφωνα με το άρθρο 
5 παρ. 2 του ν. 2860/2000. 

10. Παρέχει στη Διαχειριστική Αρχή του Κ.Π.Σ. το δι¬ 
αθέσιμο υλικό που συγκεντρώνει και επεξεργάζεται, 
για τις ανάγκες παρακολούθησης και συντονισμού της 
εφαρμογής του Κ.Π.Σ. 

11. Επεξεργάζεται και προετοιμάζει, σε συνεργασία με 
τις Μονάδες Α', Β', Γ' και Ε’ το υλικό για τις συνεδριάσεις 
της Υποεπιτροπής Ανθρωπίνων Πόρων. 

12. Προβαίνει στις ενδιάμεσες και τις τελικές πληρω¬ 
μές των τελικών δικαιούχων και των φορέων υλοποίη¬ 
σης ενεργειών ΕΚΤ του Α' και Β' Κ.Π.Σ. 

13. Εισάγει στο μηχανογραφικό σύστημα ΕΚΤ τα απα¬ 
ραίτητα στοιχεία για την καταβολή των πόρων ΕΚΤ του 
Α' και Β' Κ.Π.Σ. στη χώρα. 

14. Προβαίνει σε όλες τις απαραίτητες ενέργειες, προ- 
κειμένου να κλείσουν τα Λειτουργικά Προγράμματα του 
Α' Κ.Π.Σ., καθώς και τα Επιχειρησιακά Προγράμματα του 
Β' Κ.Π.Σ. (Τομεακά και Π.Ε.Π.), ως προς το Τμήμα τους 
που συγχρηματοδοτείται από το ΕΚΤ. 

15. Ειδικότερα για τα Ε.Π. «Συνεχιζόμενη Κατάρτιση και 
Προώθηση της Απασχόλησης» και «Καταπολέμηση του 
Αποκλεισμού από την Αγορά Εργασίας» προβαίνει στις 
αναγκαίες ενέργειες, προκειμένου να καταβάλλεται η 
εθνική συμμετοχή ή η συνολική χρηματοδότηση μέσω 
του Προγράμματος Δημοσίων Επενδύσεων. 

Μονάδα Δ: Πληροφόρησης και Δημοσιότητας των πα¬ 
ρεμβάσεων του Ευρωπαϊκού Κοινωνικού Ταμείου 

1. Καταρτίζει το ετήσιο πρόγραμμα των συγχρηματο- 
δοτούμενων ενεργειών τεχνικής βοήθειας, που αφορούν 
στο ΕΚΤ και σχετίζονται με δράσεις πληροφόρησης 
και δημοσιότητας καθώς επίσης και μελέτες, έρευνες, 
εμπειρογνωμοσύνες, ανάπτυξη πληροφοριακών εργα¬ 
λείων, ή οποιεσδήποτε άλλες ενέργειες τεχνικής βοή¬ 
θειας που υποστηρίζουν τις παρεμβάσεις του ΕΚΤ στην 
Ελλάδα. 

2. Παρακολουθεί και συντονίζει την υλοποίηση των 
παραπάνω ενεργειών τεχνικής βοήθειας που συγχρη- 
ματοδοτούνται από το ΕΚΤ. Τηρεί τους φακέλους των 
ενεργειών αυτών με όλα τα στοιχεία φυσικού και οικο¬ 
νομικού αντικειμένου. Συνεργάζεται για το σκοπό αυτό 
με τη Διαχειριστική Αρχή του Ε.Π. Τεχνική Βοήθεια και 
τις Μονάδες Α', Β', Γ' και Ε’. 


3. Παρακολουθεί και συντονίζει το σχεδίασμά και την 
πορεία υλοποίησης των δράσεων πληροφόρησης και 
δημοσιότητας που αφορούν στο ΕΚΤ και αναλαμβάνο¬ 
νται από τα Τομεακά και Περιφερειακά Επιχειρησιακά 
Προγράμματα, με στόχο την ανάδειξη των παρεμβάσε¬ 
ων κοινωνικού χαρακτήρα που αναλαμβάνονται για την 
ανάπτυξη των ανθρωπίνων πόρων στην Ελλάδα. 

4. Συνεργάζεται με τη Διαχειριστική Αρχή του Κ.Π.Σ., η 
οποία έχει την ευθύνη για το συντονισμό των δράσεων 
πληροφόρησης και δημοσιότητας του Κ.Π.Σ., ώστε να 
εξασφαλίζεται η συμπληρωματικότητα των αντίστοι¬ 
χων δράσεων επικοινωνίας που αναλαμβάνονται για 
την προβολή των παρεμβάσεων του ΕΚΤ. 

5. Μεριμνά για την κατάρτιση ενιαίας επικοινωνιακής 
στρατηγικής για το ΕΚΤ και τις παρεμβάσεις του στην 
Ελλάδα, καθώς και την κατάρτιση σχεδίου δράσης ολο¬ 
κληρωμένης επικοινωνίας. 

6. Οργανώνει, παρακολουθεί και υλοποιεί δράσεις 
πληροφόρησης και δημοσιότητας για την οριζόντια προ¬ 
βολή των πολιτικών και των παρεμβάσεων του ΕΚΤ στην 
Ελλάδα. Έχει την επιμέλεια της επικαιροποίησης της 
διαδικτυακής πύλης του ΕΚΤ στην Ελλάδα, καθώς και 
κάθε άλλου επικοινωνιακού μέσου κριθεί απαραίτητο, 
ώστε να παρέχεται άμεση πληροφόρηση στους ενδια¬ 
φερομένους ή στο ευρύ κοινό. Συγκεντρώνει, επεξεργά¬ 
ζεται και προβάλει με όποια μέσα κριθούν κατάλληλα 
τις καλές πρακτικές επικοινωνίας που υλοποιούν τα 
Επιχειρησιακά Προγράμματα ή/και άλλες χώρες μέλη 
της Ε.Ε. 

7. Συνεργάζεται με τις αρμόδιες υπηρεσίες της Ε.Ε., τη 
Διαχειριστική Αρχή του Κ.Π.Σ. και τις Ειδικές Υπηρεσίες 
Διαχείρισης των Επιχειρησιακών Προγραμμάτων για 
την έκδοση οδηγιών, που στοχεύουν στην κατά ενιαίο 
τρόπο υλοποίηση των δράσεων επικοινωνίας για το ΕΚΤ 
καθώς και στην παρακολούθηση της αποτελεσματικό- 
τητας των δράσεων επικοινωνίας που υλοποιούνται για 
το ΕΚΤ, σε σχέση κυρίως με τους ειδικούς πληθυσμούς 
που αυτές θα απευθύνονται (ευπαθείς κοινωνικά ομά¬ 
δες, άνεργοι κ.ά.). 

8. Εισηγείται και προετοιμάζει τις απαραίτητες νομο¬ 
θετικές ρυθμίσεις που αφορούν σε θέματα αρμοδιότη- 
τάς της και σχετίζονται με τις παρεμβάσεις του ΕΚΤ 
στην Ελλάδα. 

9. Ενημερώνει την Υποεπιτροπή Ανθρωπίνων Πόρων 
για την πορεία υλοποίησης των δράσεων επικοινωνίας 
για το ΕΚΤ. 

10. Συνεργάζεται με τις αρμόδιες υπηρεσίες της Ε.Ε., 
τις αρμόδιες εθνικές αρχές, τη Διαχειριστική Αρχή του 
Κ.Π.Σ., την Ειδική Υπηρεσία ΟΠΣ και τις Ειδικές Υπηρεσί¬ 
ες Διαχείρισης των Επιχειρησιακών Προγραμμάτων για 
όλα τα ζητήματα που αφορούν σε δράσεις επικοινωνίας 
για το ΕΚΤ. 

Μονάδα Ε: Οργάνωσης και Πληροφορικής 

1. Αναπτύσσει πληροφοριακά εργαλεία και συστήματα 
για την υποστήριξη της ομοιογενούς υλοποίησης των 
παρεμβάσεων του ΕΚΤ στην Ελλάδα και επιμελείται 
της συντήρησης τους καθώς και της εκπαίδευσης των 
χρηστών τους. Γ ια το σκοπό αυτό συνεργάζεται με τις 
Μονάδες Α', Β', Γ' και Δ' της ΕΥΣΕΚΤ, τις Ειδικές Υπη¬ 
ρεσίες Διαχείρισης των Τομεακών και Περιφερειακών 
Επιχειρησιακών Προγραμμάτων και τον αρμόδιο τομέα 
της Μ.Ο.Δ. Α.Ε. 

2. Αξιοποιεί τα εργαλεία του Ολοκληρωμένου Πληρο¬ 
φοριακού Συστήματος «Εργόραμα», ώστε τα στοιχεία 
του να χρησιμοποιούνται αποτελεσματικά από τις άλλες 
Μονάδες της ΕΥΣΕΚΤ, με τις οποίες συνεργάζεται για το 
σκοπό αυτό. Συμμετέχει στις εργασίες προτυποποίησης 
πληροφοριών και αναφορών ΟΠΣ, καθώς και τις εργα¬ 
σίες οργάνωσης ή/και τροποποίησης των στοιχείων 
του πυρήνα που αφορούν στο ΕΚΤ και για το σκοπό 
αυτό συνεργάζεται με την Ειδική Υπηρεσία του ΟΠΣ 
της Διαχειριστικής Αρχής του Κ.Π.Σ. 

3. Παρέχει οριζόντια υποστήριξη στις άλλες Μονά¬ 
δες της ΕΥΣΕΚΤ, αναπτύσσοντας οργανωτικά εργαλεία, 
πληροφοριακά συστήματα και μεθόδους σύμφωνα με 
το σχεδίασμά και τις απαιτήσεις τους. Επιμελείται της 
συντήρησης αυτών των συστημάτων και εργαλείων, 
καθώς και της εκπαίδευσης των χρηστών τους, στελε¬ 
χών της ΕΥΣΕΚΤ. 

4. Μεριμνά για την εύρυθμη λειτουργία του Ενιαίου 
Μητρώου Αξιολογητών (Ε.Μ.Α.), σύμφωνα με το εκάστο- 
τε Σύστημα Διαχείρισής του και συνεργάζεται για το 
σκοπό αυτό με τη Διαρκή Γνωμοδοτική Επιτροπή του 
Ε.Μ.Α., υποστηρίζοντας το έργο της. 

5. Μεριμνά για την έκδοση υπουργικών αποφάσεων και 
άλλων νομοθετικών πράξεων αρμοδιότητας της ΕΥΣΕΚΤ 
και παρέχει νομική υποστήριξη προς όλες τις Μονάδες 
της ΕΥΣΕΚΤ. Για το σκοπό αυτό συνεργάζεται με τις 
Μονάδες Α', Β', Γ' και Δ'. 

6. Μεριμνά για την προετοιμασία και την οργάνωση 
των συνόδων της Υποεπιτροπής Ανθρώπινων Πόρων, 
επιμελείται της τεχνικής και γραμματειακής υποστήρι¬ 
ξης της λειτουργίας της και συνεργάζεται για το σκοπό 
αυτό με τις Μονάδες Α', Β', Γ' και Δ'. 

7. Χειρίζεται τα θέματα προσωπικού της ΕΥΣΕΚΤ και 
εισηγείται για τα θέματα εκπαίδευσης των στελεχών 
της. 

8. Είναι αρμόδια για την επικύρωση αντιγράφων των 
εγγράφων που εκδίδει η ΕΥΣΕΚΤ. 

9. Μεριμνά για την οργάνωση και την καλή λειτουργία 
της Ειδικής Υπηρεσίας. Επιμελείται όλων των διοικητι¬ 
κών θεμάτων αρμοδιότητας της ΕΥΣΕΚΤ, όπως τήρηση 
πρωτοκόλλου και αρχείου της υπηρεσίας, διακίνηση των 
εγγράφων και παρέχει οριζόντια τεχνική υποστήριξη σε 
όλες τις Μονάδες της ΕΥΣΕΚΤ. 

10. Διαχειρίζεται τις ενέργειες εθνικής τεχνικής βοή¬ 
θειας και επιμελείται των πιστώσεων για όλα τα έργα 
και τις μελέτες, που αναλαμβάνει η ΕΥΣΕΚΤ. Τηρεί τα 
λογιστικά στοιχεία της Υπηρεσίας, συνεργάζεται με τους 
υπολόγους για τις πληρωμές που διενεργούν και εν γένει 
μεριμνά για όλα τα οικονομικά θέματα της ΕΥΣΕΚΤ. 

Άρθρο 4 

Προσωπικό της Ειδικής Υπηρεσίας Συντονισμού και 

Παρακολούθησης Δράσεων Ευρωπαϊκού Κοινωνικού 
Τ αμείου 

1. Η στελέχωση της Ειδικής Υπηρεσίας Συντονισμού 
και Παρακολούθησης Δράσεων ΕΚΤ γίνεται με προσωπι¬ 
κό αποκλειστικής και πλήρους απασχόλησης, σύμφωνα 
με το άρθρο 7 παρ. 2 του νόμου 2860/2000. 

2. Το προσωπικό της Ειδικής Υπηρεσίας Συντονισμού 
και Παρακολούθησης Δράσεων ΕΚΤ ανέρχεται σε σα¬ 
ράντα (40) άτομα, τα οποία κατά κατηγορία είναι: 

Α. Κατηγορία Πανεπιστημιακής Εκπαίδευσης, 32 άτο¬ 
μα 


Β. Κατηγορία Τεχνολογικής Εκπαίδευσης, 5 άτομα 

Γ. Κατηγορία Δευτεροβάθμιας Εκπαίδευσης, 3 άτο¬ 
μα 

Άρθρο 6 

Διάρθρωση της Ειδικής Υπηρεσίας Εφαρμογής Συγ- 

χρηματοδοτούμενων Ενεργειών από το Ευρωπαϊκό 
Κοινωνικό Ταμείο 

Η Ειδική Υπηρεσία Εφαρμογής Συγχρηματοδοτούμε- 
νων Ενεργειών ΕΚΤ διαρθρώνεται σε πέντε (5) μονά¬ 
δες: 

Μονάδα Α1: Υλοποίηση ενεργειών κατάρτισης στα 
πλαίσια των Ε.Π. «Απασχόληση και Επαγγελματική Κα¬ 
τάρτιση» και «Ανταγωνιστικότητα». 

Μονάδα Α2: Υλοποίηση Ενεργειών Ολοκληρωμένων 
Παρεμβάσεων, Συνοδευτικών Υποστηρικτικών Υπηρε¬ 
σιών και δράσεων από Μη Κυβερνητικές Οργανώσεις 
στα πλαίσια του Ε.Π. «Απασχόληση και Επαγγελματική 
Κατάρτιση». 

Μονάδα Β: Υλοποίηση ενεργειών Κατάρτισης και Απα¬ 
σχόλησης του Ε.Π. «Κοινωνία της Πληροφορίας». 

Μονάδα Γ: Ελέγχου. 

Μονάδα Δ: Οργάνωσης και Πληροφορικής. 

Αρθρο 7 

Αρμοδιότητες της Ειδικής Υπηρεσίας Εφαρμογής 
Συγχρηματοδοτούμενων Ενεργειών από το Ευρωπαϊ¬ 
κό Κοινωνικό Ταμείο 

Μονάδα Α1: Υλοποίηση Ενεργειών Κατάρτισης στα 
πλαίσια των Ε.Π. «Απασχόληση και Επαγγελματική Κα¬ 
τάρτιση» και «Ανταγωνιστικότητα» 

1. Συνεργάζεται με τις Ειδικές Υπηρεσίες Διαχείρισης 
των Ε.Π. «Απασχόληση και Επαγγελματική Κατάρτιση» 
και «Ανταγωνιστικότητα» για την υλοποίηση των ενερ¬ 
γειών των Ε.Π. σύμφωνα με τις εξειδικεύσεις των Συ¬ 
μπληρωμάτων Προγραμματισμού. 

2. Είναι αρμόδια για τη σύνταξη και υποβολή στις 
Ειδικές Υπηρεσίες Διαχείρισης των Ε.Π. των Τεχνικών 
Δελτίων έργων και υποέργων και των τυχόν τροπο- 
ποιήσεών τους. 

3. Προβαίνει στην προκήρυξη ενεργειών που εμπεριέ¬ 
χονται σε μέτρο ή μέρος μέτρου των Ε.Π., που της ανατί¬ 
θεται, βάσει της απόφασης ένταξης της πράξης στο Ε.Π., 
εξασφαλίζοντας κάθε δυνατή δημοσιότητα αυτής. 

4. Οργανώνει σε συνεργασία με τις Ειδικές Υπηρεσίες 
Διαχείρισης των Ε.Π. την ενημέρωση των υποψηφίων 
αναδοχών για την υποβολή των προτάσεων, σχετικά με 
τους στόχους και τη φύση των ενεργειών, τα απαιτού- 
μενα δικαιολογητικά, τον τρόπο υποβολής, το σύστημα 
αξιολόγησης των προτάσεων και το σύστημα διαχείρι¬ 
σης των εν λόγω ενεργειών. 

5. Οργανώνει και παρακολουθεί τη διαδικασία της αξι¬ 
ολόγησης των προτάσεων και λαμβάνει κάθε πρόσφορο 
μέτρο προκειμένου αυτή να είναι αποτελεσματική, δια¬ 
φανής και συνεπής προς τα τεθέντα υπό του ισχύοντος 
θεσμικού πλαισίου (Σύστημα Διαχείρισης και Υπουργική 
απόφαση προκήρυξης) κριτήρια. 

6. Ενημερώνει για κάθε σοβαρό θέμα που ανακύπτει 
τις Ειδικές Υπηρεσίες Διαχείρισης των Ε.Π. και εφαρ¬ 
μόζει τις υπ’ αυτές εκπορευόμενες οδηγίες και κατευ¬ 
θύνσεις σύμφωνα με τις υποχρεώσεις που προκύπτουν 
από το σχετικό θεσμικό πλαίσιο. 

7. Προετοιμάζει τις εγκριτικές των ενεργειών αποφά¬ 
σεις και τις αποστέλλει στους αναδόχους. 

8. Συγκεντρώνει τα δικαιολογητικά υλοποίησης των 
ενεργειών των αναδοχών φορέων, (μηνιαία και τριμη¬ 
νιαία δελτία παρακολούθησης και άλλα που ενδεχο¬ 
μένως καθορίζονται στις εκάστοτε προκηρύξεις), προ¬ 
βαίνει στην πιστοποίηση του φυσικού αντικειμένου των 
Υποέργων που έχουν αναλάβει οι ανάδοχοι, μέσω των 
στοιχείων που οι ανάδοχοι φορείς υπεύθυνα δηλώνουν, 
με την επιφύλαξη της εφαρμογής των διατάξεων περί 
ελέγχου και εν γένει παρακολουθεί την τήρηση των 
υποχρεώσεων των αναδοχών φορέων. 

9. Υποβάλλει στις Ειδικές Υπηρεσίες Διαχείρισης όλα 
τα στοιχεία που απαιτούνται, σύμφωνα με τις ανάγκες 
του ΟΠΣ «Εργόραμα», για την παρακολούθηση των έρ¬ 
γων και των υποέργων. 

Μονάδα Α2: Υλοποίηση Ενεργειών Ολοκληρωμένων 
Παρεμβάσεων, Συνοδευτικών Υποστηρικτικών Υπηρε¬ 
σιών και δράσεων από Μη Κυβερνητικές Οργανώσεις 
στα πλαίσια του Ε.Π. «Απασχόληση και Επαγγελματική 
Κατάρτιση» 

1. Συνεργάζεται με την Ειδική Υπηρεσία Διαχείρισης 
του Ε.Π. «Απασχόληση και Επαγγελματική Κατάρτιση» 
για την υλοποίηση των ενεργειών του Ε.Π. σύμφωνα 
με τις εξειδικεύσεις του Συμπληρώματος Προγραμμα¬ 
τισμού. 

2. Είναι αρμόδια για τη σύνταξη και υποβολή στην 
Ειδική Υπηρεσία Διαχείρισης του Ε.Π. των Τεχνικών 
Δελτίων έργων και υποέργων και των τυχόν τροπο- 
ποιήσεών τους. 

3. Προβαίνει στην προκήρυξη ενεργειών που εμπε¬ 
ριέχονται σε μέτρο ή μέρος μέτρου του Ε.Π., που της 
ανατίθεται, βάσει της απόφασης ένταξης της πράξης 
στο Ε.Π., εξασφαλίζοντας κάθε δυνατή δημοσιότητα 
αυτής. 

4. Οργανώνει σε συνεργασία με την Ειδική Υπηρεσία 
Διαχείρισης του Ε.Π. την ενημέρωση των υποψηφίων 
αναδοχών για την υποβολή των προτάσεων, σχετικά με 
τους στόχους και τη φύση των ενεργειών, τα απαιτού- 
μενα δικαιολογητικά, τον τρόπο υποβολής, το σύστημα 
αξιολόγησης των προτάσεων και το σύστημα διαχείρι¬ 
σης των εν λόγω ενεργειών. 

5. Οργανώνει και παρακολουθεί τη διαδικασία της αξι¬ 
ολόγησης των προτάσεων και λαμβάνει κάθε πρόσφορο 
μέτρο προκειμένου αυτή να είναι αποτελεσματική, δια¬ 
φανής και συνεπής προς τα τεθέντα υπό του ισχύοντος 
θεσμικού πλαισίου (Σύστημα Διαχείρισης και Υπουργική 
απόφαση προκήρυξης) κριτήρια. 

6. Ενημερώνει για κάθε σοβαρό θέμα που ανακύπτει 
την Ειδική Υπηρεσία Διαχείρισης του Ε.Π. και εφαρμόζει 
τις υπ’ αυτήν εκπορευόμενες οδηγίες και κατευθύνσεις 
σύμφωνα με τις υποχρεώσεις που προκύπτουν από το 
σχετικό θεσμικό πλαίσιο. 

7. Προετοιμάζει τις εγκριτικές των ενεργειών αποφά¬ 
σεις και τις αποστέλλει στους αναδόχους. 

8. Συγκεντρώνει τα δικαιολογητικά υλοποίησης των 
ενεργειών των αναδοχών φορέων, (μηνιαία και τριμη¬ 
νιαία δελτία παρακολούθησης και άλλα που ενδεχο¬ 
μένως καθορίζονται στις εκάστοτε προκηρύξεις), προ¬ 
βαίνει στην πιστοποίηση του φυσικού αντικειμένου των 
Υποέργων που έχουν αναλάβει οι ανάδοχοι, μέσω των 
στοιχείων που οι ανάδοχοι φορείς υπεύθυνα δηλώνουν, 
με την επιφύλαξη της εφαρμογής των διατάξεων περί 


ελέγχου και εν γένει παρακολουθεί την τήρηση των 
υποχρεώσεων των αναδοχών φορέων. 

9. Υποβάλλει στην Ειδική Υπηρεσία Διαχείρισης όλα τα 
στοιχεία που απαιτούνται, σύμφωνα με τις ανάγκες του 
ΟΠΣ «Εργόραμα», για την παρακολούθηση των έργων 
και των υποέργων. 

Μονάδα Β: Υλοποίηση ενεργειών Κατάρτισης και Απα¬ 
σχόλησης στα πλαίσια του Ε.Π. «Κοινωνία της Πληρο¬ 
φορίας» 

1. Συνεργάζεται με την Ειδική Υπηρεσία Διαχείρισης 
του Ε.Π. «Κοινωνία της Πληροφορίας» για την υλοποίηση 
των ενεργειών των αξόνων προτεραιότητας του Ε.Π. 

2. Είναι αρμόδια για τη σύνταξη και υποβολή στην 
Ειδική Υπηρεσία Διαχείρισης του Ε.Π. των Τεχνικών 
Δελτίων έργων και υποέργων και των τυχόν τροπο- 
ποιήσεών τους. 

3. Προβαίνει στην προκήρυξη ενεργειών που εμπεριέ¬ 
χονται σε μέτρο ή μέρος μέτρου του Ε.Π., που της ανα¬ 
τίθεται βάσει απόφασης ένταξης της πράξης στο Ε.Π., 
εξασφαλίζοντας κάθε δυνατή δημοσιότητα αυτής. 

4. Οργανώνει σε συνεργασία με την Ειδική Υπηρεσία 
Διαχείρισης του Ε.Π. την ενημέρωση των υποψηφίων 
αναδοχών για την υποβολή των προτάσεων, σχετικά με 
τους στόχους και τη φύση των ενεργειών, τα απαιτού- 
μενα δικαιολογητικά, τον τρόπο υποβολής, το σύστημα 
αξιολόγησης των προτάσεων και το σύστημα διαχείρι¬ 
σης των εν λόγω ενεργειών. 

5. Συνεργάζεται με την Κοινωνία της Πληροφορίας 
Α.Ε. σχετικά με την υλοποίηση ενεργειών Κατάρτισης 
και Απασχόλησης του Ε.Π. 

6. Οργανώνει και παρακολουθεί τη διαδικασία της αξι¬ 
ολόγησης των προτάσεων και λαμβάνει κάθε πρόσφορο 
μέτρο προκειμένου αυτή να είναι αποτελεσματική, δια¬ 
φανής και συνεπής προς τα τεθέντα κριτήρια. 

7. Ενημερώνει για κάθε σοβαρό θέμα που ανακύπτει 
την Ειδική Υπηρεσία Διαχείρισης του Ε.Π. και εφαρμόζει 
τις υπ’ αυτής εμπορευόμενες οδηγίες και κατευθύνσεις 
σύμφωνα με τις υποχρεώσεις που προκύπτουν από το 
σχετικό θεσμικό πλαίσιο. 

8. Προετοιμάζει τις εγκριτικές των ενεργειών αποφά¬ 
σεις και τις αποστέλλει στους αναδόχους. 

9. Συγκεντρώνει τα δικαιολογητικά υλοποίησης των 
ενεργειών των αναδοχών φορέων (μηνιαία και τριμη¬ 
νιαία δελτία παρακολούθησης και άλλα που ενδεχο¬ 
μένως καθορίζονται στις εκάστοτε προκηρύξεις), προ¬ 
βαίνει στην πιστοποίηση του φυσικού αντικειμένου των 
Υποέργων που έχουν αναλάβει οι ανάδοχοι, μέσω των 
στοιχείων που οι ανάδοχοι φορείς υπεύθυνα δηλώνουν, 
με την επιφύλαξη της εφαρμογής των διατάξεων περί 
ελέγχου και εν γένει παρακολουθεί την τήρηση των 
υποχρεώσεων των αναδοχών φορέων. 

10. Υποβάλλει στην Ειδική Υπηρεσία Διαχείρισης όλα 
τα στοιχεία που απαιτούνται, σύμφωνα με τις ανάγκες 
του ΟΠΣ «Εργόραμα», για την παρακολούθηση των έρ¬ 
γων και των υποέργων. 

Μονάδα Γ: Ελέγχου 

1. Μεριμνά για την πραγματοποίηση των ελέγχων και 
ειδικότερα: 

α. Ελέγχει την τήρηση της ισχύουσας νομοθεσίας 
κατά την προετοιμασία εκτέλεσης του υποέργου, κατά 
την υποβολή πρότασης ένταξης του υποέργου, ή και 
μετά την ένταξή του στο έργο. 

β. Κατά τη διάρκεια εκτέλεσης των υποέργων ελέγχει 
τη νομιμότητα και κανονικότητα των δαπανών, την αξιο¬ 
πιστία των πληροφοριών και οικονομικών στοιχείων που 
δηλώνονται από τον ανάδοχο φορέα στα πλαίσια των 
μηνιαίων και τριμηνιαίων δελτίων παρακολούθησης, την 
τήρηση των δεσμεύσεων που έχει αναλάβει ο ανάδοχος 
και την τήρηση των κανόνων δημοσιότητας σύμφωνα 
με τους ισχύοντες κανόνες και διατάξεις. 

γ. Πραγματοποιεί ελέγχους στα υποέργα μετά τη γνω¬ 
στοποίηση ολοκλήρωσης από τον ανάδοχο και βεβαιώ¬ 
νει την τήρηση των υποχρεώσεων του αναδόχου. 

δ. Οι έλεγχοι διενεργούνται μέσω συμπληρωματι¬ 
κών στοιχείων που υποχρεούται ο ανάδοχος φορέας 
να υποβάλει, μετά από σχετικό αίτημα, ή/και επιτόπια 
- δειγματοληπτικά - κατά την εκτέλεση του Υποέργου 
ή μετά την ολοκλήρωση αυτού. Για κάθε διενεργούμενο 
έλεγχο συντάσσεται έκθεση, τα πορίσματα της οποίας 
κοινοποιούνται στην Ειδική Υπηρεσία Διαχείρισης του 
Ε.Π. και στον ανάδοχο. 

ε. Εφ’ όσον από το διενεργηθέντα έλεγχο διαπιστώ¬ 
νονται μη επιλέξιμες δαπάνες, καθώς και αχρεωστή- 
τως ή παράνομα καταβληθέντα χρηματικά ποσά, στον 
ελεγχόμενο φορέα κοινοποιείται με το πόρισμα του 
ελέγχου και απόσπασμα της έκθεσης και εφαρμόζονται 
οι διατάξεις της υπ’ αριθμ. 190622/16.12.2005 Κ.Υ.Α. (ΦΕΚ 
1850/Β716.12.2005) για την «Ανάκτηση αχρεωστήτως κα- 
ταβληθέντων ποσών από εθνικούς πόρους ή πόρους 
της Ε.Ε. στο πλαίσιο Ευρωπαϊκού Κοινωνικού Ταμείου», 
όπως ισχύει κάθε φορά. Κάθε πόρισμα του ελέγχου 
διαβιβάζεται στην Ειδική Υπηρεσία Διαχείρισης του 
Επιχειρησιακού Προγράμματος. 

2. Αξιολογεί τα αποτελέσματα των ελέγχων και ειση- 
γείται τη λήψη των απαραίτητων μέτρων για βελτίωση 
του συστήματος διαχείρισης και ελέγχου, καθώς και 
μέτρα για την υποστήριξη των αναδοχών προκειμένου 
να ανταποκρίνονται στις υποχρεώσεις τους. 

3. Ελέγχει τις λειτουργίες της ειδικής υπηρεσίας, 
κατ’ εντολή του προϊσταμένου της Ειδικής Υπηρεσίας 
Εφαρμογής Συγχρηματοδοτούμενων Ενεργειών ΕΚΤ, σε 
σχέση με θέματα που θέτουν η Ειδική Υπηρεσία Διαχεί¬ 
ρισης του οικείου Ε.Π., η Αρχή Πληρωμής, η Επιτροπή 
Δημοσιονομικού Ελέγχου και τα ελεγκτικά όργανα της 
Ευρωπαϊκής Ένωσης. 

Μονάδα Δ: Οργάνωσης και Πληροφορικής 

1. Παρέχει οριζόντια υποστήριξη στις υπόλοιπες μο¬ 
νάδες της Ειδικής Υπηρεσίας. Για το σκοπό αυτό ανα¬ 
πτύσσει οργανωτικά εργαλεία και μεθόδους σύμφωνα 
με τις απαιτήσεις των υπόλοιπων μονάδων και τις υπο¬ 
στηρίζει με την ανάπτυξη, εφαρμογή και εκπαίδευση σε 
πληροφορικά συστήματα. 

2. Αναπτύσσει ή/και επιλέγει και θέτει στη διάθεση 
των υπόλοιπων μονάδων τα κατάλληλα μηχανογρα¬ 
φικά συστήματα για την αξιολόγηση, την έγκριση και 
την παρακολούθηση των αναλυτικών στοιχείων των 
αναδοχών φορέων. Μεριμνά ώστε να υπάρχει απόλυτη 
συμβατότητα των στοιχείων με το ΟΠΣ - ΕΡΓΟΡΑΜΑ. 
Γ ια το σκοπό αυτό συνεργάζεται με την ειδική υπηρεσία 
ΟΠΣ στο Υπουργείο Εθνικής Οικονομίας. 

3. Οργανώνει και τηρεί βιβλιοθήκη εργαλείων, μελε¬ 
τών, στοιχείων και απαραίτητων βοηθημάτων για τη 
λειτουργία της Ειδικής Υπηρεσίας. 


4. Διενεργεί δράσεις πληροφόρησης και δημοσιότη¬ 
τας των συγχρηματοδοτούμενων ενεργειών του Ευρω¬ 
παϊκού Κοινωνικού Ταμείου που υλοποιεί στα πλαίσια 
των Ε.Π. «Απασχόληση και Επαγγελματική Κατάρτιση», 
«Κοινωνία της Πληροφορίας» και «Ανταγωνιστικότητα», 
σε συνεργασία με τις Ειδικές Υπηρεσίες Διαχείρισης 
των ανωτέρω Ε.Π. καθώς και με την Ειδική Υπηρεσία 
Διαχείρισης του ΚΠΣ. Οργανώνει και λειτουργεί γραφείο 
πληροφοριών για την παροχή άμεσης ενημέρωσης και 
κατευθύνσεων στους ενδιαφερομένους. 

5. Χειρίζεται τα θέματα προσωπικού και ειδικότερα 
τα διοικητικά, οικονομικά, και τα θέματα οργάνωσης 
και εκπαίδευσης. 

6. Τηρεί το πρωτόκολλο και το αρχείο της υπηρεσίας 
και έχει την ευθύνη διακίνησης των εγγράφων. 

7. Είναι αρμόδια για την επικύρωση αντιγράφων των 
εγγράφων που εκδίδει η Ειδική Υπηρεσία Εφαρμογής 
Συγχρηματοδοτούμενων Ενεργειών από το ΕΚΤ καθώς 
και αντιγράφων εκ των λοιπών πρωτοτύπων εγγράφων 
που τηρούνται στο αρχείο της. 

Αρθρο 8 

Προσωπικό της Ειδικής Υπηρεσίας Εφαρμογής Συγ¬ 
χρηματοδοτούμενων Ενεργειών από το Ευρωπαϊκό 
Κοινωνικό Ταμείο 

1. Η στελέχωση της Ειδικής Υπηρεσίας Εφαρμογής 
Συγχρηματοδοτούμενων Ενεργειών από το Ευρωπαϊκό 
Κοινωνικό Ταμείο γίνεται με προσωπικό αποκλειστικής 
και πλήρους απασχόλησης, σύμφωνα με το άρθρο 7 
παρ. 2 του νόμου 2860/2000. 

2. Το προσωπικό της Ειδικής Υπηρεσίας Εφαρμογής 
Συγχρηματοδοτούμενων Ενεργειών από το Ευρωπαϊκό 
Κοινωνικό Ταμείο ανέρχεται σε πενήντα έξι (56) άτομα, 
τα οποία κατά κατηγορία είναι: 

Α. Κατηγορία Πανεπιστημιακής Εκπαίδευσης, 48 άτο¬ 
μα 

Β. Κατηγορία Τεχνολογικής Εκπαίδευσης, 6 άτομα 

Γ. Κατηγορία Δευτεροβάθμιας Εκπαίδευσης, 2 άτο¬ 
μα 

2. Κατά τα λοιπά, ισχύει η υπ’ αριθμ. 107900/16.3.2001 
(ΦΕΚ 599/Β'/21.5.2001) κοινή υπουργική απόφαση των 
Υπουργών Εσωτερικών, Δημόσιας Διοίκησης και Αποκέ¬ 
ντρωσης, Οικονομίας και Οικονομικών και Απασχόλησης 
και Κοινωνικής Προστασίας για τη Σύσταση και Λειτουρ¬ 
γία Ειδικών Υπηρεσιών «ΣΥΝΤΟΝΙΣΜΟΥ ΚΑΙ ΠΑΡΑΚΟ¬ 
ΛΟΥΘΗΣΗΣ ΔΡΑΣΕΩΝ ΕΥΡΩΠΑΪΚΟΥ ΚΟΙΝΩΝΙΚΟΥ ΤΑ¬ 
ΜΕΙΟΥ» και «ΕΦΑΡΜΟΓΗΣ ΣΥΓΧΡΗΜΑΤΟΔΟΤΟΥΜΕΝΩΝ 
ΕΝΕΡΓΕΙΩΝ ΑΠΟ ΤΟ ΕΥΡΩΠΑΪΚΟ ΚΟΙΝΩΝΙΚΟ ΤΑΜΕΙΟ», 
όπως αυτή έχει τροποποιηθεί και ισχύει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Ιουνίου 2007 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΥΦΥΠ. ΟΙΚΟΝΟΜΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΚΑΙ ΟΙΚΟΝΟΜΙΚΩΝ 

Π. ΠΑΥΛΟΠΟΥΛΟΣ Π. ΔΟΥΚΑΣ - X. ΦΩΛΙΑΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

ΒΑΣΙΛΕΙΟΣ Ν. ΜΑΓΓΙΝΑΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 

23104 23956 

ΛΑΡΙΣΑ - Διοικητήριο 

2410 597449 

ΠΕΙΡΑΙΑΣ - Ευριπίδου 63 

210 4135228 

ΚΕΡΚΥΡΑ - Σαμαρά 13 

26610 89122 

ΠΑΤΡΑ - Κορίνθου 327 

2610 638109 

ΗΡΑΚΛΕΙΟ - Πεδιάδος 2 

2810 300781 

ΙΩΑΝΝΙΝΑ - Διοικητήριο 

26510 87215 

ΜΥΤΙΛΗΝΗ - Πλ. Κωνσταντινουπόλεως 1 

22510 46654 

ΚΟΜΟΤΗΝΗ - Δημοκρατίας 1 

25310 22858 




ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη υοοωή 

• Για τα Φ.Ε.Κ. από 1 μέχρι 16 σελίδες σε 1 €, προσαυξανόμενη κατά 0,20 € για κάθε επιπλέον οκτασέλιδο η μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοωή ΡΥΡ/ΟΡ 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε. - Ε.Π.Ε. και Γ.Ε.ΜΗ. 

- 

- 

100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


• Η τιμή πώλησης μεμονωμένων Φ.Ε.Κ. σε μορφή οά-Γοπι από εκείνα που διατίθενται σε ψηφιακή μορφή και μέχρι 100 σελίδες, σε 5 ί προσαυξανόμενη κατά 1 ί ανά 50 σελίδες. 

• Η τιμή πώλησης σε μορφή οά-ίοπη/άνό, δημοσιευμάτων μιας εταιρείας στο τεύχος Α.Ε.-Ε.Π.Ε. και Γ.Ε.ΜΗ. σε 5 ί ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: Τηλεφωνικά: 210 4071010 ■ ίοχ: 210 4071010 ■ ίηίβηιβΐ: ά«ρ://νννννν.θ1.9Γ 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Ψηφιακή Μορφή 

Α' 

225 € 

190 € 

Β' 

320 € 

225 € 

Γ' 

65 € 

Δωρεάν 

Υ.Ο.Δ.Δ. 

65 € 

Δωρεάν 

Δ' 

160 € 

80 € 

Α.Α.Π. 

160 € 

80 € 

Ε.Β.Ι. 

65 € 

33 € 


Τεύχος 

Έντυπη μορφή 

Ψηφιακή Μορφή 

Α.Ε.Δ. 

10 € 

Δωρεάν 

Α.Ε. - Ε.Π.Ε. και Γ.Ε.ΜΗ. 

2.250 € 

645 € 

Δ.Δ.Σ. 

225 € 

95 € 

Α.Σ.Ε.Π. 

70€ 

Δωρεάν 

Ο.Π.Κ. 

- 

Δωρεάν 

Α'+ Β'+ Δ' + Α.Α.Π. 

- 

450 € 


* Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά τα ταχυδρομικά έξοδα. 

* Για την παροχή πρόσβασης μέσω διαδικτύου σε Φ.Ε.Κ. προηγουμένων ετών και συγκεκριμένα στα τεύχη: α) Α, Β, Δ, Α.Α.Π., Ε.Β.Ι. και Δ.Δ.Σ, η τιμή προσαυξάνεται, 
πέραν του ποσού της ετήσιας συνδρομής του 2007, κατά 40 6 ανά έτος και ανά τεύχος και β) για το τεύχος Α.Ε.-Ε.Π.Ε. & Γ.Ε.ΜΗ, κατά 60 € ανά έτος παλαιότητας. 

* Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.). Το πρωτότυπο διπλότυπο (έγγραφο αριθμ. πρωτ. 9067/28.2.2005 2η Υπηρεσία 
Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται στο Εθνικό Τυπογραφείο (Καποδιστρίου 34, 
Τ.Κ. 104 32 Αθήνα). 

* Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά και θα επιστρέφονται. 

* Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου Αθηνών και Επαρχίας, οι τηλεο¬ 
πτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά Οργανα και οι τριτοβάθμιες επαγγελματικές ενώσεις δικαιούνται έκπτωσης πενήντα 
τοις εκατό (50%) επί της ετήσιας συνδρομής (τρέχον έτος + παλαιότητα). 

* Το ποσό υπέρ Τ.Α.Π.Ε.Τ. [5% επί του ποσού συνδρομής (τρέχον έτος + παλαιότητα)], καταβάλλεται ολόκληρο (Κ.Α.Ε. 3512) και υπολογίζεται πριν την έκπτωση. 

* Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρούνται στα Φ.Ε.Κ. στο τηλ.: 210 5279000. 

Φωτοαντίγραφα παλαιών Φ.Ε.Κ.: Μάρνη 8 τηλ.: 210 8220885, 210 8222924, 210 5279050. 

Οι πολίτες έχουν τη δυνατότητα ελεύθερης ανάγνωσης των δημοσιευμάτων που καταχωρούνται σε όλα τα τεύχη της Εφημερίδας της 
Κυβερνησεως πλην εκείνων που καταχωρούνται στο τεύχος Α.Ε.-Ε.Π.Ε και Γ.Ε.ΜΗ., από την ιστοσελίδα του Εθνικού Τυπογραφείου (νννννν.βί·9τ)· 


Οι υπηρεσίες εξυπηρέτησης πολιτών λειτουργούν καθημερινά από 08:00 μέχρι 13:00 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34* ΑΘΗΝΑ 104 32 ΤΗΛ. 210 52 79 000 ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ριΐΐρ://νννννν·£ΐ·ατ - ε-ηπείΙ: ννοΙ)ΐη35ΐ6ΐ.£ΐ@&ΐ·ί|ΐ 





























